Stéphanie av Luxembourg

Stéphanie av Luxembourg (født 18. februar 1984 i Ronse i Øst-Flandern) er storhertuginne av Luxembourg. Hun ble født i Belgia som Stéphanie Marie Claudine Christine de Lannoy og var grevinne av fødsel. Hun er gift med storhertug Guillaume av Luxembourg.

 Bakgrunn 
Stéphanie vokste opp i Belgia, som barn av grev Philippe de Lannoy og Alix della Faille de Leverghem. Hun har fransk som morsmål.

Etter endt utdannelse tilbrakte hun et år i Moskva, der hun lærte russisk og studerte litteratur. Hun studerte så tysk ved Université catholique de Louvain. Hun fortsatte studiene i Berlin, der hun også arbeidet som praktikant ved det vallonske eksportkontoret i Belgias ambassade. Etter dette arbeidet Stéphanie i næringslivet.Biographie de la Comtesse Stéphanie de Lannoy, Det luxemburgske hoff.

 Ekteskap 
Den 19. oktober 2012 giftet hun seg med Guillaume av Luxembourg.«Guillaume & Stéphanie say "I do" in civil marriage ceremony», Wort.lu, 19. oktober 2012. Den borgerlige vielsen ble dagen etterfulgt av kirkebryllup.«Stéphanie vant prinsen og hele riket», Aftenposten, 20. oktober 2012. Paret inngikk forlovelse i mars 2012.«Guillaume et Stéphanie se fianceront ce vendredi», Wort.lu, 26. mars 2012. Hun fikk luxemburgsk statsborgerskap ved en særlig lov av 10. oktober 2012.«Loi du 10 octobre 2012 accordant la nationalité luxembourgeoise à Madame la Comtesse Stéphanie de Lannoy» , Memorial. 
Journal Officiel du Grand-Duché de Luxembourg, A – N° 221, 15. oktober 2012.

 Tittel 
Stéphanie tituleres som Hennes Kongelige Høyhet prinsesse Stéphanie, storhertuginne av Luxembourg.«Portrait du Couple princier » , Det luxemburgske hoff.

 Referanser 

Kategori:Personer fra distriktet Oudenaarde
Kategori:Fødsler i 1984
Kategori:Luxembourgske kongelige